Keisarillisen Majesteetin Armollinen Asetus upseerien eroomisesta sotapalveluksesta määrätyllä iällä
Suomen Suuriruhtinanmaan Asetus-Kokous 14.12.1885/32.

(Julkiluettava saarnastuolista.)

Keisarillisen Majesteetin Armollinen Asetus

upseerien eroomisesta sotapalveluksesta määrätyllä iällä.

Annettu Helsingissä, 14 p:nä Joulukuuta 1885.



Me ALEKSANDER Kolmas, Jumalan Armosta, koko Venäjänmaan Keisari ja Itsevaltias, Puolanmaan Tsaari, Suomen Suuriruhtinas, y. m., y. m., y. m. Teemme tiettäväksi: Suomenmaan viimeksi kokoontuneiden Valtiosäätyjen eteen asetettuamme ehdotuksen asetukseksi upseerien eroomisesta sotapalveluksesta määrätyllä iällä, sillä edellytyksellä että siinä ehdotetut säännökset eivät tulisi koskemaan sitä oikeutta, joka nykyisillä upseereilla, itsekullakin virka-asteellaan, laillisesti on, sekä Valtiosäätyjen hyväksyttyä sanotun ehdotuksen samalla edellytyksellä, tahdomme Me, yhtäpitäväisesti sen kanssa, täten armossa säätää ja määrätä niinkuin seuraa:

1 §.

Upseerit, joilla on virka Suomen vakinaisessa sotaväessä tahi reservin vakinaisessa ylipäällikkökunnassa, ovat velvolliset rauhanaikana eroomaan virasta määrättyyn ikään jouduttuaan, nimittäin:

kapteeni ja alemmalla virka-asteella oleva upseeri vakinaisessa sotaväessä, kun hän on täyttänyt 50 vuotta;

komppanianpäällikkö reservissä, kun hän on täyttänyt 55 vuotta; sekä

esiupseeri vakinaisessa sotaväessä, esikuntapäälliköt ja pataljoonankomentajat kuitenkin pois luettuina, sekä piiri-esiupseeri reservissä, 60 vuotta täytettyään.

Ne upseerit, jotka ovat joutuneet edellä-mainittuihin ikärajoihin, mutta yhä edelleen terveydentilaan ja muihin ominaisuuksiin nähden täysin vastaavat viran vaatimuksia, voivat kuitenkin, asianomaisen päällikkökunnan esityksestä, saada oikeuden vieläkin jäädä virkoihinsa enintään viideksi vuodeksi.

2 §.

Edellä-olevat säännökset eivät koske semmoisia Suomen sotaväkeen kirjoitettuja henkilöitä, joilla sotilas-virastoissa ja laitoksissa on siviili-virka.

Tätä kaikki asianomaiset alamaisuudessa noudattakoot. Helsingissä, 14 p:nä Joulukuuta 1885.

K e i s a r i l l i s e n  M a j e s t e e t i n   Oman Päätöksen mukaan

ja Hänen Korkeassa Nimessään,

Suomeen asetettu Senaattinsa:

J. PH. PALMÉN.

CHR. OKER-BLOM.

W. Von DÆHN.

VICTOR WASASTJERNA.

W. ZILLIACUS.

SUNE BJÖRKSTÉN.

CH. EM. af FROSTERUS.

Z. YRJÖ-KOSKINEN.

G. W. RÅBERGH.

S. W. Von TROIL.

H. MOLANDER.

OSCAR NORRMÉN.

A. BRUNOU.

EMIL FORSMAN.

FR. LERCHE.

AUGUST NYBERGH.

A. von WEISSENBERG.

K. F. IGNATIUS.

Theod. Bergelund.

</div>

Katso myös
 Keisarillisen Majesteetin Armollinen Julistus, sisältävä ehtoja ja määräyksiä upseerien eroomisesta virasta määrätyllä iällä

Puolustuslainsäädäntö